Pućowanje młódšich a staršich zajimcow k łužiskej ptačinje wjedło
Šćeńca (AK/SN). 25 wobdźělnikow zymskeho pućowanja je Herbert Schnabel, wot lěta 1993 ranger w biosferowym rezerwaće Hornjołužiska hola a haty, njedawno pola Šćeńcy přewodźał. Přijěli běchu woni z Wojerec, Běłeje Wody, Wulkeje Dubrawy a Hućiny. Pućowanje na temu „Ptački w zymje“ wjedźeše wot Šćeńčanskeho hosćenca hač ke Kołpičanskim (Kolbitz) hatam. Nastorčiła bě pućowanja před lětami Šćeńčanska wjesna předstejićerka Martina Bartuschk. Jej dźěše wo to, zo so předewšěm dźěći z domiznu lěpje zeznajomjeja. Spočatnje bě tajke pućowanje jako prózdninski poskitk myslene. Mjeztym tež starši, dźědojo, wowki a dalši zajimcy sobu du.
ces_Latn szl_Latn